Le Vieux Fusil (filmo)

Le Vieux Fusil (La Malnova Pafilo) estas drama kaj milita franca-germana filmo de Robert Enrico kun Philippe Noiret kaj Romy Schneider, inspirita de la masakro de Oradour-sur-Glane. Ĝi aperis en 1975 kaj estis rekompencita de pluraj César-oj, el kiuj la César por plej bona filmo la saman jaron, la César por plej bona aktoro al Philippe Noiret, kaj la César de César-oj en 1985. La filmo estas bazita sur la Masakro de Oradour-sur-Glane en 1944.

 Temo 
Dum la dua mondmilito, en 1944 en Montauban, en sud-okcidenta Francio, Ĥirurgiisto Julien Dandieu, konvinkita pacisto kaj humanisto, ŝatas sian metion, kaj vivas burĝan kaj feliĉan vivon kun sia edzino Clara kaj sia filino Florence (naskita de antaŭa edziĝo), kiun li amas pli ol ĉion.

Partoprenante francan rezistadon, kuracante makisanojn en sia hospitalo, li estas regule minacata de franca milico. Celante ilin ŝirmi ĝis la fino de la milito, li devigas sian edzinon Clara kaj sian filinon rifuĝi en familian kastelon situantan apud eta kamparana vilaĝo en la regiono. Li opinias ilin pli sekure, ĝis kiam unu el la sekcioj de SS-Panzer Divizio "Das Reich", stacianta en la regiono, kaj vokita por apogo sekve al la Batalo de Normandio, trairas la vilaĝon, sovaĝe kaj beste masakras ĉiujn loĝantojn, inkluzive la familion de Julien.

Detruita, dolor- kaj malam-plena, Julien malvarm-sange kaj metode venĝos sin fariĝante terura mortiga maŝino. Li bone konas la sekretajn trairejojn de la kastelo kaj armiĝas per la malnova pafilo, kiun uzis sia patro por ĉasi aprojn. Unu post la alian, li sole mortigas ĉiujn anojn de la SS-sekcio, respondecajn pri la masakro. Ruzo, inteligento kaj kuraĝo estas la ŝlosiloj de lia venĝo. La dramo estas ofte interrompata de reeniroj, kiam Julien estis feliĉa kun Clara kaj sia filino.

 Teĥnikaĵoj 
 Titolo: Le Vieux Fusil
 Reĝisoro: Robert Enrico
 Scenaro: Pascal Jardin, Robert Enrico, Claude Veillot
 Foto: Étienne Becker
 Muntado: Eva Zora
 Platforma dekoro: Jean Saussac
 Kostumoj: Corrine Jorry
 Ŝminkado: Didier Lavergne kaj Phuong Maittret
 Help-reĝisoroj: Claire Denis kaj Jacques Santi
 Dua help-reĝisoro: Jean Achache
 Operatoro: Patrice Wyers
 Skriptistino: Catherine Prévert
 Muziko: François de Roubaix
 Sono: Bernard Aubouy
 Produktoro: Pierre Caro
 Produkta direktoro: Alain Belmondo
 Jaro: 1975
 Daŭro: 103 minutoj
 Landoj: Francio; Okcidenta Germanio
 Aperdatoj:
Francio: 
Okcidenta Germanio: 
Orienta Germanio: 1976
Usono: 
 Filmo malpermesita al malpli ol 12-jaruloj dum ties apero en kinejoj en Francio.

 Rolularo 
 Philippe Noiret: Julien Dandieu
 Romy Schneider: Clara Dandieu
 Jean Bouise: François
 Madeleine Ozeray: S-ino Dandieu
 Karl Michael Vogler: D-ro Müller
 Caroline Bonhomme: Florence Dandieu, 8-jara
 Catherine Delaporte: Florence Dandieu, 13-jara
 Robert Hoffman: Leŭtenanto
 Joachim Hansen: SS-oficiro
 Antoine Saint-John: Germana soldato mortigita en kuirejo
 Jean-Paul Cisife: Ĉef-milicano

 Rekompencoj 
 1976: César por plej bona filmo
 1976: César por plej bona aktoro al Philippe Noiret
 1976: David di Donatello Awards por plej bona aktoro al Philippe Noiret
 1976: César por plej bona muziko komponita por filmo al François de Roubaix
 1985: César de César-oj

 Videoteko 
Ekzistas DVD de la filmo.

 Eksteraj ligiloj 
 Le Vieux Fusil en IMDb
 Munt-eraroj en la filmo

Kategorio:Francaj filmoj
Kategorio:Germanaj filmoj
Kategorio:Francaj dramaj filmoj
Kategorio:Francalingvaj filmoj
Kategorio:Filmoj pri la Dua Mondmilito
Kategorio:Premio César
Kategorio:Filmoj aperintaj en 1975
Kategorio:Filmoj de Robert Enrico